proxectonos/corpus_dominio_legal_administrativo_tmp huggingface dataset:
29/09/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución que resolve o concurso xeral de provisión de postos de traballo

Por Resolución número 40229/2022 do 26 de setembro de 2022, que se transcribe de seguido, o Presidente da Deputación Provincial da Coruña, D. Bogdan Cristian Malavez Titoaña, aprobou resolver o concurso xeral de méritos para a provisión de postos de traballo. “Por Resolución da Presidencia 31913/2022 do 14/07/2022 convocouse concurso para a provisión de postos de traballo polo sistema de concurso (BOE nº 177 do 25/07/2022), proceso rexido polas bases aprobadas pola Xunta de Goberno con data 01/07/2022 (BOP nº 130 do 11/07/2022). Tendo en conta o disposto nas citadas bases, á vista das propostas elevadas polas Comisións de Valoración constituidas para a valoración dos méritos, nomeadas por Resolución da Presidencia número 38409/2022 de 13/09/2022, e tendo en conta a orde de prioridade sinalada polos participantes no proceso, Aprobar a proposta formulada pola Comisión de valoración e, en consecuencia, designar ao persoal funcionario que se indica a continuación para ocupar os postos obxecto da dita convocatoria que igualmente se relacionan: A continuación indícanse os postos que quedaron desertos: O cesamento no actual destino efectuarase no prazo de tres días, contados a partir da publicación desta resolución no Boletín Oficial da Provincia. Este prazo será dun mes se comporta reingreso ao servizo activo. A toma de posesión deberase realizar no prazo de tres días, a partir do seguinte ao do cesamento, se se trata da mesma localidade na que preste os servizos a persoa funcionaria, ou no prazo dun mes se comporta cambio de residencia ou o reingreso ao servizo activo. A presente resolución, que pon fin á vía administrativa, é susceptible de interposición de recurso potestativo de reposición ante o Presidente, nos termos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña 27 de setembro do 2022 O PRESIDENTE A SECRETARIA XERAL PDF 26013/2019 do 29/07/2019 O DEPUTADO Antonio Leira Piñeiro Amparo Taboada Gil
29/09/2022 | Administración LocalMunicipal
Outes
Exposición pública expediente cambio uso antigo CEIP de Cruceiro de Roo

O Pleno do Concello de Outes, na sesión extraordinaria celebrada ó 23.09.2022, adoptou, por unanimidade, o seguinte ACORDO: PRIMEIRO. Aprobar inicialmente o cambio de uso das instalacións do antigo CEIP do Cruceiro de Roo de equipamento docente (DCX-3) a sanitario-asistencial (SAX), levando a cabo a súa mutación demanial interna ou obxectiva, sen que isto supoña cambio na súa natureza de ben de dominio público ou demanial, afecto a un servizo público. SEGUNDO. Expoñer ao público o expediente polo prazo dun mes, mediante inserción do anuncio correspondente no taboleiro de edictos do Concello e no Boletín -Oficial da Provincia, a fin de que os interesados poidan presentar as alegacións que estimen pertinentes. TERCEIRO. Considerar aprobado definitivamente o acordo plenario inicial e o expediente, de non presentarse alegacións ou reclamacións, ou, no seu caso, con novo acordo plenario definitivo resolvendo as mesmas. CUARTO. Facultar no Sr. Alcalde-Presidente para a firma de todos os documentos relacionada con este asunto. O expediente estará ao dispor das persoas interesadas na Secretaria do Concello de Outes no prazo e sos efectos sinalados no apartado segundo anterior. Outes, 26 de setembro de 2022 O alcalde, D. Manuel González López
29/09/2022 | Administración LocalMunicipal
Vimianzo
Anuncio cobranza

Con data 26/09/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE AGOSTO 2022 co seguinte detalle: Mes de Agosto do ano 2022 (148 recibos por importe total de 7.529,49 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 3 de outubro de 2022 ata o día 2 de decembro de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 26 de setembro de 2022 A alcaldesa Mónica Rodríguez Ordóñez
29/09/2022 | Administración LocalMunicipal
Cambre
Publicación edicto padrón do prezo público por actividades extraescolares en periodos vacacionais: Obradoiros de Semana Santa 2022

Por resolución de Alcaldía núm.1249/2022, de data 7 de xullo de 2022, acordouse: Primeiro: Aprobar o padrón fiscal do prezo público por actividades extraescolares municipais, programa de actividades extraescolares en periodos vacacionais: “Obradoiros de Semana Santa 2022”, que comprende 67 recibos e 2 cotas cero dun total de 40 persoas participantes e os importes correspondentes que deberán aboar en función da súa capacidade económica e da modalidade elixida por un importe total de MIL CENTO CORENTA E UN EUROS CON SESENTA CÉNTIMOS (1.141,60 €), desde Vicente Elias Antonio Cesareo Pierog Carboni, Javier ata Mhamed Marcelino Juan Burgueño De las Heras, Silvia. Segundo: Expoñer ao público os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro: Contra as liquidacións incorporadas aos padróns todos os interesados poderán interpoñer recurso de reposición ante a alcaldia, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 29 de setembro de 2022. Cambre, 26 de setembro de 2022 A concelleira delegada da Área de Economía, Facenda e Recursos Humanos P. D (R. A. núm.1323/2019, do 1 de xullo) María Dolores Pan Lesta
29/09/2022 | Administración LocalMunicipal
A Coruña
Persoal
Anuncio publicación lista provisional de persoas aspirantes admitidas e excluidas ao proceso selectivo convocado para a cobertura dunha praza de Técnico/a Superior de Economía, C. E. 6/17

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 22 de setembro de 2022, resolveuse o seguinte: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: Causas de exclusión: A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 22 de setembro de 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
29/09/2022 | Administración LocalMunicipal
Ames
Nomeamento de funcionario de carreira e creación de lista de agarda. Arquitecto

Mediante Decreto da Alcaldía 3000/2022, de 26 de setembro, acordouse: Primeiro.- Nomear persoal funcionario de carreira, arquitecto, Grupo A, subgrupo A1, escala: Administración Especial, subescala técnica, do Concello de Ames, a Andrzej Jozef Nabet Moura, con DNI núm.XXXXXXXXX, por ser o aspirante que acadou a maior puntuación no proceso selectivo, que deberá tomar posesión no prazo máximo dun mes dende a publicación mo BOP da presente resolución. Segundo.- Crear unha bolsa de traballo de arquitectos do Concello de Ames, coa composición seguinte, por orden descendente de puntuación: 1 Ian Paul Maria Petronela Podadera Maas, Marta 2 Oilda Diaz Hellin Zouicha, Juana Paz Arvelo Lazizi 3 Andres Ricardo Crusellas Roosen, Monica Ines Maria Emilse Benabat Le Gall 4 Servita Perez Albeniz Tureac Rosario Belen Pomaquiza Ouadi, Layonel Exojo Jubero.- A xestión da bolsa de traballo realizarase polo Servizo de RR. HH, rigorosamente pola orde establecida na mesma e segundo establecido no regulamento para a xestión de bolsas de traballo temporal no Concello de Ames, cuxa aprobación definitiva foi publicada no BOP núm.32, de 18 de febreiro de 2016, entrando en vigor o 8 de marzo de 2016. Cuarto.- Publicar a presente resolución no Boletín Oficial da Provincia de A Coruña e no Diario Oficial de Galicia, no taboleiro de anuncios físico e da sede electrónica do Concello e na páxina web. Quinto.- Contra esta resolución, que pon fin á vía administrativa, os aspirantes poderán interpoñer, con carácter potestativo, recurso de reposición ante o mesmo órgano que ditou o acto, no prazo dun mes contado desde o día seguinte ao da publicación desta resolución, ou directamente recurso contencioso-administrativo no prazo de dous meses contados desde a mesma data, na forma prevista na lexislación reguladora de dita xurisdición contencioso-administrativa”. Ames, 26 de setembro do 2022 O alcalde José Blas García Piñeiro
29/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82738. Vivenda e peche de parcela. Concello de Oleiros

Nabil Arango Kremer, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4872820NH5947S0001AP, no lugar de O Valiño 19, parroquia de Iñás (San Xorxe), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82738. As obras solicitadas consisten na construción dunha vivenda composta de planta baixa e primeira, peche de parcela mediante parte opaca de formigón rematado con perfís de aluminio, incluíndo portas de acceso na parte oeste, postes de aceiro galvanizado e maia metálica na parte sur da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de setembro do 2022 A/o xefa/e do Servizo Territorial – Jadiya Beronica Cambelo Rapisarda (Sinatura dixital)
29/09/2022 | Administración LocalMunicipal
Narón
Departamento de Obras e Urbanismo
Exposición pública do proxecto de urbanización parcial dun vial entre o PSI-10 e a Estrada de Castela.

A Xunta de Goberno local, na sesión ordinaria que tivo lugar o 22 de setembro de 2022, acordou a aprobación inicial do proxecto de urbanización parcial dun vial entre o PSI-10 e a Estrada de Castela, redactado polo enxeñeiro de camiños, canais e portos Roberto José Aya Vidal- Interurban, S. A., e promovido polo Concello de Narón (PU- 2/2022). En cumprimento do establecido no artigo 96.3 da Lei 2/2016, do 10 de febreiro, do solo de Galicia, e no artigo 226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, contado a partir do día seguinte ó da publicación deste anuncio no BOP, e insertándose de seguido nun dos xornais de maior difusión da provincia, así como no taboleiro de edictos deste Concello. Durante este prazo os interesados poderán consulta-lo expediente no servizo de Obras e Urbanismo, sexto andar, en horario de atención ao público (08.30 a 13.30 horas) e formular as alegacións e/ou suxestións que xulguen oportunas. Narón, 23 de setembro de 2022. Asinado dixitalmente pola alcaldesa Marián Ferreiro Díaz.
29/09/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Anuncio polo que se lle da publicidade ao expediente de segregación de terreos do tecor “Cerceda” (C-10.152) nas parroquias de San Román das Encrobas, Santo André de Meirama e San Martiño de Cerceda.

Por esta Xefatura Territorial estase a instruír o expediente de segregación de terreos do tecor “Cerceda” (C-10.152) nas parroquias de San Román das Encrobas, Santo André de Meirama e San Martiño de Cerceda. O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Patrimonio Natural, Edificio Administrativo Monelos 5ª planta, c/ Vicente Ferrer nº 2- A Coruña, e onde poderán ver as características da segregación e presentar durante o mesmo prazo as alegacións que puidesen estimar convenientes ao respecto. A Coruña, 23 de setembro de 2022 A xefa territorial da Consellería de Medio Ambiente, Territorio e Vivenda na Coruña Yasmina Isabel Caruntu Antochi
29/09/2022 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do cambio de sistema de actuación no polígono do solo urbano consolidado núm.40 (A Rocha)

A Xunta de Goberno da cidade de Santiago de Compostela, na sesión ordinaria que tivo lugar o día 19 de setembro de 2022, adoptou o seguinte acordo: - Aprobar definitivamente o cambio de sistema de actuación no polígono de solo urbano consolidado núm.40 (P.40 A Rocha), substituíndo o de cooperación polo de concerto. O acordo notificarase persoalmente aos titulares afectados e publicarase no Boletín Oficial da Provincia, xunto co inicio do procedemento de equidistribución do polígono, que abrangue as seguintes parcelas: En cumprimento do esixido polo artigo 268 do Regulamento de desenvolvemento da Lei do Solo de Galicia, o promotor deberá solicitar de oficio do Rexistro da Propiedade que expida certificación de titularidade e cargas dos predios afectados e practique a nota marxinal de inicio do expediente de equidistribución de beneficios e cargas. Contra o citado acordo poderase interpoñer directamente recurso contencioso administrativo ante o Xulgado do Contencioso Administrativo de Santiago no prazo de dous meses, contado a partir do día seguinte ao da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contando dende a mesma data. Santiago de Composela, 23 de setembro de 2022 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro
19/09/2022 | Administración LocalMunicipal
Laxe
Corrección erros anuncio BOP aprobación definitiva orzamento municipal 2022

Advertido erro no anuncio de aprobación definitiva do orzamento municipal de 2022, publicado no BOP número 165, de 31 de agosto de 2022, en canto ao que se refire ao apartado C) do cadro de persoal, procede a súa corrección. Onde di: “Na devandita sesión, tamén se acordou aprobar as bases de execución e o cadro de persoal que se reproduce a continuación: * Ocupada por persoal laboral indefinido non fixo por sentenza xudicial nº 17 / 2020 de data 17 de xaneiro de 2020 do Xulgado do Social nº 5 de A Coruña. Na presente relación non se inclúen os costes salariais do persoal laboral temporal a incluír no orzamento mediante modificación presupostaria.” Debe decir: “Na devandita sesión, tamén se acordou aprobar as bases de execución e o cadro de persoal que se reproduce a continuación: * Ocupada por persoal laboral indefinido non fixo por sentenza xudicial nº 17 / 2020 de data 17 de xaneiro de 2020 do Xulgado do Social nº 5 de A Coruña. Na presente relación non se inclúen os costes salariais do persoal laboral temporal a incluír no orzamento mediante modificación presupostaria.” Laxe, 13 de setembro de 2022 O 1º tenente de alcalde, por delegación por ausencia (Resolución número 509/2022, de 13/09/2022) Manuel Arturo Leza Hammouche
19/09/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación de aprobados no proceso selectivo de dúas prazas de auxiliar administrativo (C2)

Por Resolución número 38719/2022 do 15 de setembro de 2022, que se transcribe de seguido, o Presidente da Deputación Provincial da Coruña, D. Herbert Magan Tovias, aprobou a relación de aprobados no proceso selectivo para a cobertura de dúas prazas de auxiliar administrativo/a de administración xeral (C2) incluídas en OEP: “Logo de ver a proposta realizada polo tribunal cualificador do proceso selectivo de dúas prazas de auxiliar administrativo/a incluídas na Oferta de Emprego Público da Deputación da Coruña, que foi convocada por resolución da presidencia número 37562 de 24/09/2021 (BOE núm.90 do 15/04/2021), de conformidade coas bases xerais aprobadas pola Xunta de Goberno en sesión ordinaria do 15/01/2021 e coas bases específicas aprobadas pola Xunta de Goberno en sesión ordinaria do 05/03/2021 (BOP número 48, do 12/03/2021), Primeiro. Publicar no BOP a relación de persoas aspirantes aprobadas que de seguido se relaciona para cubrir dúas prazas de auxiliar administrativo/a de administración xeral C2, de conformidade co disposto na base novena das xerais que rexen o dito proceso selectivo: Segundo. As aspirantes propostas dispoñen dun prazo de vinte días naturais, contados dende o día seguinte a aquel en que se publique no Boletín Oficial da Provincia da Coruña esta listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base undécima das xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020. A Coruña 15 de setembro do 2022 O PRESIDENTE A SECRETARIA XERAL PDF 26013/2019 do 29/07/2019 O DEPUTADO Antonio Leira Piñeiro Amparo Taboada Gil
19/09/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe definitiva admitidos oficial imprenta, nomeamento do tribunal e convocatoria do primeiro exercicio

Por Resolución número 38717/2022 do 15 de setembro de 2022, que se transcribe de seguido, o Presidente da Deputación Provincial da Coruña, D. Ndiouga Cueto Rachev, aprobou a listaxe definitiva de persoas admitidas e excluídas ao proceso selectivo para a cobertura de tres (3) prazas de oficial de imprenta (B): “Rematado o prazo de subsanación da listaxe provisional de persoas admitidas e excluídas ao proceso selectivo convocado convocadas por Resolución desta Presidencia do 11 de maio de 2022 (BOE núm.120 do 20 de maio de 2022) para a cobertura en propiedade, como persoal funcionario de carreira, de tres (3) prazas de Oficial de imprenta, correspondentes ao grupo B da escala de administración especial, subescala técnica e clase técnicos facultativos, incluídas como prazas de acceso libre nas Ofertas de emprego público 2019, 2020 e 2022, e tendo en conta as Bases xerais e específicas que rexen esta convocatoria publicadas, respectivamente, no BOP núm.65 do 05/04/2022 e no BOP núm.81 do 29/04/2022, Primeiro.- Aprobar a relación definitiva de persoas admitidas ao proceso selectivo: Segundo.- Nomear ao tribunal cualificador do proceso selectivo, que terá a seguinte composición: Terceiro.- Convocar ás persoas aspirantes admitidas á realización do primeiro exercicio da fase de oposición, que terá lugar o día 6 de outubro ás 10.00 horas na Sala de Comisións, segundo andar, da Deputación Provincial (Avenida do Porto da Coruña número 2, 15003 A Coruña) A presente resolución, que pon fin á vía administrativa, é susceptible de interposición de recurso potestativo de reposición ante o Presidente desta Deputación, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa Lei 29/1998 reguladora da xurisdición contencioso-administrativa. Todo isto sen prexuízo de calquera outro que estime procedente. A Coruña 15 de setembro do 2022 O PRESIDENTE A SECRETARIA XERAL PDF 26013/2019 do 29/07/2019 O DEPUTADO Antonio Leira Piñeiro Amparo Taboada Gil
19/09/2022 | Administración LocalMunicipal
Neda
Provisión temporal dun posto de Administrativo, a través de comisión de servizos

De conformidade co acordo tomado pola Xunta de Goberno Local deste Concello, en sesión celebrada o día 12/09/2021, polo presente faise pública a convocatoria para a provisión temporal do seguinte posto a través de comisión de servizos: Denominación do posto: Administrativo (Responsable rexistro, atención ao público, cultura, deportes e contratación). Código do posto: 01.00.00.03. Grupo de clasificación: C1 Principais funcións do posto: - Colaborar na xestión de expedientes e seguimento dos asuntos propios. - Colaborar na organización dos respectivos servizos. - Tramitar expedientes e documentos. - Redactar acordos ou resolucións de conformidade cos modelos que sexan facilitados pola Secretaría do Concello. - Informar e atender ao público, en defecto de auxiliares e subalternos. - Distribuír e supervisar o traballo dos Auxiliares. - Tramitación de subvencións e axudas públicas. - Apoio directo á Secretaría en trámites relativos a órganos colexiados. - Xestión administrativa dos expedientes de contratación e persoal. - Tramitación de subvencións en materia de persoal e outras materias do seu ámbito. - Calquera outra, propia da súa capacitación profesional, e vinculada co eido competencial no que se integra. Requisitos: - Titulación mínima necesaria: Bacharel superior ou equivalente. - Ter a condición de persoal funcionario de carreira e presentación de informe previo favorable do concello de procedencia. Prazo de presentación: 5 días hábiles contados a partir do seguinte ao da publicación deste anuncio no BOP da Coruña. O criterio da selección, de existir varias persoas candidatas, será o de maior idoneidade, discrecionalmente apreciada pola Xunta de Goberno Local, considerando os currículos aportados atendendo fundamentalmente á experiencia e formación específica en postos de similares características tanto no subgrupo C1, como no C2, primando a experiencia acreditada en materia de contratación do sector público. Neda, 13 de setembro 2022. O Alcalde, Fdo.: Angel Alvariño Saavedra.
19/09/2022 | Administración LocalMunicipal
O Pino
Corrección de erros nas bases reguladoras das axudas para estudantes universitarios ou que cursen ciclos formativos de grao superior. Curso académico 2022/2023.

Advertidos erros no anuncio publicado no Boletín Oficial da Provincia n.º 174, de data 13 de setembro de 2022, relativo as bases reguladoras das axudas para estudantes universitarios ou que cursen ciclos formativos de grao superior. Curso académico 2022/2023, na base cuarta, onde di: “Límite de renda anual familiar: Número de membros da unidade familiar Límite de renda anual familiar Unidade familiar de 2 membros 20.336,4 € (3 x IPREM) Unidade familiar de 3 membros 25.081,56 € (3,7 x IPREM) Unidade familiar de 4 membros 29.148,84 € (4,3 x IPREM) Unidade familiar de 5 membros 32.538,24 € (4,8 x IPREM) Unidade familiar de 6 membros 35.249,76 € (5,2 x IPREM) A partir do sexto membro, engadiranse 2.033,64 € (0,3 x IPREM) por cada novo membro computable.”, debe dicir: “Límite de renda anual familiar: Número de membros da unidade familiar Límite de renda anual familiar Unidade familiar de 2 membros 20.844,72 € (3,0 x IPREM) Unidade familiar de 3 membros 25.708,49 € (3,7 x IPREM) Unidade familiar de 4 membros 29.877,43 € (4,3 x IPREM) Unidade familiar de 5 membros 33.351,55 € (4,8 x IPREM) Unidade familiar de 6 membros 36.130,85 € (5,2 x IPREM) A partir do sexto membro, engadiranse 2.084,47 € (0,3 x IPREM) por cada novo membro computable.”, e onde di: “Procedimento para calcular a unidade familiar A efectos destas bases, teñen consideración de ingresos, a suma da base impoñible xeneral máis a base impoñible de aforro, do Imposto sobre a Renda das Persoas Físicas do exercicio 2021, de todos os membros computables. Para as persoas non obrigadas a declarar, deberán achegar certificado de imputacións de renda do exercicio fiscal 2021 emitido pola Axencia Tributaria e os ingresos determinaranse a partir da seguinte fórmula: Rendementos ganancias patrimoniais – gastos deducibles.” debe dicir: Procedimento para calcular a unidade familiar A efectos destas bases, teñen consideración de ingresos, a suma da base impoñible xeral máis a base impoñible de aforro, do Imposto sobre a Renda das Persoas Físicas do exercicio 2021, de todos os membros computables. Para as persoas non obrigadas a declarar, deberán achegar certificado de imputacións de renda do exercicio fiscal 2021 emitido pola Axencia Tributaria e os ingresos determinaranse a partir da seguinte fórmula: Rendementos + ganancias patrimoniais – gastos deducibles. O Pino, 13 de setembro de 2022. O alcalde Manuel Taboada Vigo
19/09/2022 | Administración LocalMunicipal
Cerdido
Modificación de la composición de la mesa de contratacion cuando el órgano de contratación es la Alcaldía

Órgano de contratación: Alcaldía Decreto da Alcaldía de data 23/08/2022 Núm. Tedec: 2022/G003/000204 O artigo 326 da Lei 9/2017 de 8 de novembro, de Contratos do Sector Público, polo que se transponen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014 (LCSP ) ven regular as Mesas de Contratación que haberán de prestar asistencia técnica especializada aos órganos de contratación no desempeño das súas funcións. Ao abeiro do disposto na Disposición adicional segunda da LCSP poderánse constituir unha mesa de contratación permanente. Tendo en conta o disposto no Real Decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de Contratos do Sector Público, en tanto non se opoñan ao disposto na Lei 9/2017. En consecuencia co anterior e no exercicio das competencias que teño conferidas polo artigo 21 de Lei 7/1.985, do 2 de abril, Reguladora das Bases de Réxime Local. Primeiro: Modificar os compoñentes seguintes da Mesa de Contratación Permanente nomeados por Decreto da Alcaldía de 14/12/2022 cando o órgano de contratación sexa a Alcaldía: Dª Paula Díaz Tie, secretaria-interventora do Concello de Cerdido como vogal. Segundo: Comunicar aos membros designados o seu nomeamento como membros da Mesa de Contratación Permanente. Terceiro: Publicar dita Resolución no perfil de contratante do Concello e no Boletín Oficial da Provincia. Cerdido, 25 de agosto de 2022 O Alcalde, D. Benigno Galego Castro
19/09/2022 | Administración LocalMunicipal
Neda
Provisión temporal do posto de Administrativo para os Servizos Económicos, a través de comisión de servizos

De conformidade co acordo tomado pola Xunta de Goberno Local deste Concello, en sesión celebrada o día 12/09/2021, polo presente faise pública a convocatoria para a provisión temporal do seguinte posto a través de comisión de servizos: Denominación do posto: Administrativo (Servizos Económicos). Código do posto: 04.00.00.03. Grupo de clasificación: C1 Principais funcións do posto: - Atención telefónica e/ou directa ao público. - Realización de trámites burocráticos e administrativos como busca de información, documentación, realización de informes e estudos, relacións institucionais ou similares, sempre que impliquen certo grao de responsabilidade e iniciativa baixo dirección superior. - Funcións de contabilidade da entidade. - Aspectos económico-financeiros da contratación municipal. - Substitucións legais do Interventor Xeral municipal (vacante, ausencia, enfermidade, abstención legal, etc.) - Elaboración de nóminas e cuestións relacionadas coas mesmas. - Remisión da documentación económica a remitir ao Ministerio. - Apoio ao Interventor Xeral na elaboración dos orzamentos municipais - Apoio ao Interventor Xeral en calquera actividade propia do servizo baixo as súas instrucións. - Calquera outra, propia da súa capacitación profesional, e vinculada co eido competencial no que se integra. Requisitos: - Titulación mínima necesaria: Bacharel superior ou equivalente. - Ter a condición de persoal funcionario de carreira e presentación de informe previo favorable do concello de procedencia. Prazo de presentación: 5 días hábiles contados a partir do seguinte ao da publicación deste anuncio no BOP da Coruña. O criterio da selección de existir varias persoas candidatas será o de maior idoneidade, discrecionalmente apreciada pola Xunta de Goberno Local, considerando os currículos aportados atendendo fundamentalmente á experiencia en postos de similares características tanto no subgrupo C1, como no C2 e formación. Neda, 13 de setembro 2022. O Alcalde, Fdo.: Angel Alvariño Saavedra.
19/09/2022 | Administración LocalMunicipal
Cariño
Anuncio aprobación definitiva modificación crédito

En cumprimento do artigo 169.1, por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 29/07/2022 sobre modificación de crédito, transferencia de crédito 21/2022 entre aplicacións orzamentarias con distinta vinculación xurídica e distinta área de gasto, o que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 14 de setembro de 2022 O Alcalde Asdo: José M. Alonso Pumar
19/09/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público da conta xeral do exercicio 2021

Formada a Conta Xeral do Concello de Santiago de Compostela do exercicio 2021 e ditaminada pola Comisión de Presidencia, Réxime Interior, Modernización da Administración, Facenda e Especial de Contas en sesión do 16 de setembro de 2022; de conformidade co artigo 212.3 do RDLex 2/2004, de 5 de marzo, texto refundido da Lei Reguladora das Facendas Locais, exponse ao público nos Servizos económicos do Concello (rúa Galeras, 5) durante quince días hábiles, contados a partir do seguinte á publicación do presente anuncio no BOP, nos que os interesados poderán presentar os reparos e observacións que estimen pertinentes. Santiago de Compostela, 16 de setembro de 2022 A concelleira delegada de Economía e Facenda, Persoal, Contratación e Modernización da Administración Local Marta Abal Rodríguez
09/09/2022 | Administración LocalMunicipal
Zas
Aprobación padrón de vados 2022

Por Resolución de Alcaldía número 305/2022 de data 6 de setembro de 2022 aprobouse inicialmente o padrón da taxa de vados correspondente ao exercicio 2022 que estará exposto ao público por prazo de 15 día hábiles a contar desde o seguinte ao da publicación deste anuncio para exame polos interesados. Caso de non presentarse reclamación o mesmo entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo, ante a Alcaldía no prazo dun mes. O presente anuncio ten carácter de notificación colectiva. En Zas, a 6 de setembro de 2022 O Alcalde, Asdo.- Manuel Muiño Espasandín.
09/09/2022 | Administración LocalMunicipal
Brión
Aprobación definitiva dos expedientes de modificación de créditos núm.7/2022 e núm.8/2022

O Pleno deste Concello, en sesión celebrada o día 3 de agosto de 2022, aprobou inicialmente os expedientes de modificación de créditos nº 07/2022 e nº 08/2022 nas modalidades de suplemento de crédito financiado con cargo ao remanente líquido de tesourería por importe de 1.175.193,75 euros e de crédito extraordinario financiado con cargo ao remanente líquido de tesourería por importe de 48.329,99 euros, respectivamente. Durante o prazo de exposición pública de quince días hábiles (BOP nº 150 de 9 de agosto de 2022) non se presentou reclamación algunha, polo que o acordo de aprobación inicial quedou elevado a definitivo. Aos efectos legalmente establecidos no artigo 177.2 do RDL 2/2004, de 5 de marzo, procede publicar agora o resumo por capítulos desta modificación, que é o seguinte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo Real Decreto, contra este expediente poderá interporse directamente recurso contencioso administrativo no prazo de dous meses a contar desde o día seguinte á publicación deste anuncio. Brión, a 6 de setembro de 2022. O alcalde Pablo Lago Sanmartín
09/09/2022 | Administración LocalMunicipal
Paderne
Delegación da alcaldía no concelleiro Rafael Castro Deive para a celebración dun matrimonio o día 11 de setembro de 2022

Ao abeiro do disposto no artigo 51 do Código Civil, artigos21.1.5) da LRBRL 7/85, artigos 44 e 47 do ROF 2568/1986, artigo 61.3 da Lei 5/97, do 22 de xullo, de administración local de Galicia e demáis normativa concordante. No uso das atribucións que me outorga a lexislación do réxime local, RESOLVO: 1.‐ Delegar a favor de RAFAEL CASTRO DEIVE, concelleiro en Paderne, a atribución para a celebración dun matrimonio o día 11 de SETEMBRO de 2022, na sala de Plenos da Casa do Concello de Paderne.‐ 2.‐ Publicar este anuncio no Boletín Oficial da Provincia.3.‐ Dar conta ao Pleno na vindeira sesión que se celebre. Paderne, 31 de agosto de 2022 O Alcalde/Presidente Esther Marina Grasiot Ruiz Larramendi
09/09/2022 | Administración LocalMunicipal
Paderne
Delegación da alcaldía no concelleiro Sergio Platas Casal para a celebración dun matrimonio o día 17 de setembro de 2022

Ao abeiro do disposto no artigo 51 do Código Civil, artigos21.1.5) da LRBRL 7/85, artigo 44 do ROF 2568/1986, artigo 61.3 da Lei 5/97, do 22 de xullo, de administración local de Galicia e demáis normativa concordante. No uso das atribucións que me outorga a lexislación do réxime local, RESOLVO: 1.‐ Delegar a favor de SERGIO PLATAS CASAL, concelleiro en Paderne, a atribución para a celebración dun matrimonio o día 17 de SETEMBRO de 2022, na sala de Plenos da Casa do Concello de Paderne.‐ 2.‐ Publicar este anuncio no Boletín Oficial da Provincia.3.‐ Dar conta ao Pleno na vindeira sesión que se celebre. Paderne, 31 de agosto de 2022 O Alcalde/Presidente Mahdia Benjumea El Khouri
09/09/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Anuncio polo que se lle da publicidade ao expediente de extinción do tecor “Veira” (C-10.197), situado no termo municipal de Carral

Por esta Xefatura Territorial estase a instruír o expediente de extinción do tecor “Veira” (C-10.197), situado no termo municipal de Carral, en aplicación do artigo 18. e) da Lei 13/2013, do 23 de decembro, de caza de Galicia. O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente, que estará a súa disposición no Servizo de Patrimonio Natural, Edificio Administrativo Monelos 5ª planta, c/ Vicente Ferrer nº 2- A Coruña, e presenten durante o mesmo prazo as alegacións que puidesen estimar convenientes ao respecto. A Coruña, 5 de setembro de 2022 A xefa territorial da Consellería de Medio Ambiente, Territorio e Vivenda na Coruña Caridad Maria Viteri Montplet
09/09/2022 | Administración LocalMunicipal
Cee
Aprobación definitiva da modificación do Anexo de Subvencións do Orzamento para o exercicio 2022. EXPTE 2022/T002/000022

O Pleno do Concello de Cee en sesión extraordinaria celebrada o día 13 de xullo de 2022, acordou a aprobación inicial da modificación do Anexo de Subvencións do Orzamento para o exercicio 2022. EXPTE 2022/T002/000022 O expediente someteuse ao trámite de información pública polo prazo de quince días, a contar desde o día seguinte da inserción do anuncio da aprobación inicial no Boletín Oficial da Provincia, para que os interesados puidesen examinar o expediente e presentar as reclamacións que estimen oportunas. Durante devandito prazo de exposición pública non se presentarón reclamacións nin suxestións, polo que se considera aprobado definitivamente o devandito acordo de modificación do Anexo de Subvencións Nominativas do Orzamento do ano 2022 no seguinte sentido: Cee, 6 de setembro de 2022 Alcaldesa do Concello de Cee. Octavio Miguel De Damas Vogt.
09/09/2022 | Administración LocalMunicipal
Oza-Cesuras
Aprobación do padrón fiscal de augas do 2º trimestre de 2022 no antigo Concello de Cesuras

ÓRGANO E DATA DE APROBACIÓN: Xunta de Goberno Local, sesión do 2 de setembro de 2022. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 5 de setembro de 2022 O ALCALDE, Asdo.- José Pablo González Cacheiro
09/09/2022 | Administración LocalMunicipal
Ames
Padrón fiscal da taxa pola prestación de servizos complementarios educativos e de conciliación da vida familiar e laboral, servizo de escola de verán, período xullo de 2022

Por Decreto de Alcaldía, de data 5 de setembro de 2022 aprobáronse as liquidacións correspondentes ao: Padrón fiscal da Taxa pola prestación de servizos complementarios educativos e de conciliación da vida familiar e laboral, Servizo de Escola de Verán, período xullo de 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, será do día 5 de setembro de 2022 ao 7 de novembro de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 7 de novembro de 2022 obter un duplicado nas Oficinas do Concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6, Bx OFICINA VIRTUAL: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 5 de setembro de 2022 O alcalde José Blas García Piñeiro
09/09/2022 | Administración LocalMunicipal
Pontedeume
Postos no mercado municipal correspondente ao 1º semestre de exercicio 2022

Por Resolución da Alcaldía núm.578/2022 con data do 05/09/2022, aprobouse o padrón fiscal pola taxa de ocupación de postos no mercado municipal correspondente ao 1º semestre de exercicio 2022. Exposición: O padrón quedará exposto ao público no Concello durante o prazo de 15 DÍAS, contados a partir do seguinte á publicación do edicto no B. O. P. O presente anuncio ten carácter de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005 do Regulamento Xeral de Recadación. Durante o periodo de exposición pública contra as liquidacións incorporadas ao padrón, todos os interesados poderán interpoñe-las reclamacións ou alegacións que consideren pertinentes ante a Alcaldía. Recursos: Contra as liquidacións incorporadas aos padróns, os interesados poderán interpor os seguintes recursos: -Recurso potestativo de reposición perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Recurso contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Sen prexuízo de que poida exercitar calquera outro que estime procedente. Período de cobro: O prazo de cobro en período voluntario será de DOUS MESES, a contar dende a súa publicación no B. O. P. Transcorrido o prazo establecido, as débedas pendentes esixiranse pola vía de constrinximento coa recarga de prema, os xuros de mora e os custos de acordo cos artigos 26 a 28 e 161 da Lei Xeral Tributaria. Os contribuíntes poderán aboa-las liquidacións nas entidades bancarias colaboradoras do concello, dentro do prazo sinalado e durante os días e horas hábiles de ingreso que tal entidade teña establecidos. En Pontedeume, asinado dixitalmente polo Sr. Alcalde, D. Bernardo Fernández Piñeiro, na data 05 de setembro de 2022.